Gallia Aquitania - Wikipedia

# Gallia Aquitania

### Na Galipedia, a wikipedia en galego.

A Galia aquitana no Imperio Romano, contra 120

Facilmente conquistada por Crassus, tenente de Xulio César en 54 adC, a Gallia Aquitania (Galia Aquitania ou Galia Aquitana) é unha das tres provincias (Aquitania, Bélxica e Lionesa) creadas na Galia por Octavio Augusto no ano 27. O seu territorio, inicialmente limitado ao triángulo Pirineos - Océano Atlántico - Garona, foi aumentado cunha parte da Galia central, até o Loira.

A Galia Aquitana era unha provincia imperial. A súa capital foi sucesivamente:

- Mediolanum Santonum (Saintes), desde a creación da provincia até o final do século I.
- Burdigala (Burdeos), a partir do século III, aínda que xa adquirira en 48 o estatuto prestixioso de municipio de dereito latino.

Ignórase qué cidade foi capital da Galia Aquitania durante o século II: foi quizais en primeiro lugar Saintes e despois Burdeos. É tamén posíbel que Lemonum (Poitiers) fose capital nesa época.

Os romanos desenvolveron en Aquitania numerosas cidades: Burdigala (restos dun anfiteatro chamado Palacio Galiano), Vesuna (Périgueux, restos dun anfiteatro e dun templo galorromano), Mediolanum Santonum (Saintes, vestixios dun anfiteatro e dun arco de triunfo), Limonum (Poitiers), Avaricum (Bourges), Augustonemetum (Clermont-Ferrand), Aginnum (Agen), Augustoritum (Limoges), etc.

Aquitania prosperou durante o Império romano. Unha das vías do estaño de Cornualles pasaba, tras atravesar a Armórica, por Burdeos, Toulouse e Narbona. Os romanos trouxeron a viña á província, e artesáns vindos do Arezzo lanzaron a produción de [[cerámica sigillata]] en Condatomagos (o Gaufresenque, perto de Millau) e Lusonum (Lezoux, perto de Thiers), atinxindo un nivel case industrial. A súa produción de calidade estendeuse amplamente en toda a Galia, Italia e Xermania.

Baixo a tetrarquía, a Galia Aquitania divídese en tres provincias:

- Aquitania Primeira(Macizo Central e Berry),
- Aquitania Segunda (rexión de Burdeos, Charentes e Poitou)
- Novempopulania (territorio entre os Pirineos e o Garona, isto é, boa parte da Gascuña histórica).

A provincia de Aquitania é o berce de varios galorromanos famosos: Tetricus, emperador na Galia de 268 a 273, o poeta Ausonio, Avitus, emperador de 456 457, Sidonio Apolinar, etc.

Devastadas como o resto da Galia polas invasións xermánicas desde 406, a Aquitania Segunda e a Novempopulania foron ocupadas polos visigodos co estatuto de federados a partir de 418. Finalmente, estes se apoderan tamén da Aquitania Primeira en 475. Con todo, a presenza xermánica, pouco numerosa e dispersa, non lles impide conservar o poder aos patricios galorromanos locais. Neste contexto, a Aquitania manterá estreitas relacións co reino dos visigodos da Hispania. Finalmente, a Aquitania visigoda será anexionada ao Reino dos Francos no século VI.

## [editar] Véxase tamén

- Gallia Belgica
- Gallia Lugdunensis

Traído desde "http://gl.wikipedia.org../../../g/a/l/Gallia_Aquitania_7a9b.html"

Categorías: Francia | Roma antiga

##### Views

- Artigo
- Discusión
- Revisión actual

##### Procura

##### Outras linguas

- English
- Esperanto
- Euskara
- Français
- עברית
- Magyar
- 한국어
- Nederlands
- Português
- Română
- Русский